Toralv Maurstad

Toralv Jentoft Maurstad (1926–2022) var en norsk skuespiller og regissør som blant annet var teatersjef ved Oslo Nye Teater 1967–1978 og Nationaltheatret 1978–1986.Kulturministeren om Toralv Maurstad: En legende har forlatt oss - Aftenposten 4. november 2022Mona Levin: Toralv er borte - Minneord i Aftenposten 4. november 2022Kristian Seltun: Toralv Maurstad (1926-2022) - Minneord i Aftenposten 29. november 2022 Han gjorde seg spesielt bemerket i rollen som Peer Gynt og Edvard Grieg. 

miniatyr|Toralv Maurstad startet skuespillerkarrieren allerede i barndommen, bildet er fra "Et vintereventyr" der han spilte som Prins Mamilius. Kilden til bildet er Oslo Museum.
miniatyr|Portrettbilde av Toralv Maurstad i barndommen. Datering er ca. 1935.

 Bakgrunn og familie 
Toralv Jentoft Maurstad født 24. november 1926 i Bærum. Han var sønn av skuespillerne Alfred Maurstad og Tordis Maurstad (født Witzøe) og halvbror til skuespilleren Mari Maurstad. Moren kom fra Kristiansund og faren fra Nordfjord; begge var skuespillere på Det Norske Teatret.

Etter at foreldrene ble skilt ble han boende hos faren, som etter hvert sendte ham til Hartmanns pensjonatskole i Asker fordi han skulket unna skolearbeidet. Deretter gikk han på Firda landsgymnas.

Han var gift med Eva Henning, Anne-Ma Burum og Beate Eriksen.

Maurstad døde 4. november 2022 i Oslo. Statsminister Jonas Gahr Støre holdt tale ved bisettelsen fra Oslo domkirke. Kong Harald var til stede.

 Virke 
Maurstad har teaterutdannelse fra Royal Academy of Dramatic Art i London (1947–1949). Han debuterte sju år gammel på Nationaltheatret som Mamilius i Shakespeares Et vintereventyr. Bortsett fra en del barneroller hadde han sin debut i 1949 ved Trøndelag Teater. I 1951 flyttet han til Oslo og Det Nye Teater. Samme år hadde han sin første større filmrolle i Kranes konditori.

Fra 1954 var Maurstad ansatt ved Nationaltheatret, der han spilte i en rekke komedier og i samtidsdramatikk som John Osbornes Se deg om i vrede. I 1963 fikk han Kritikerprisen. Han er også blitt kjent for flere klassikertolkninger, som Puck i Shakespeares En midtsommernattsdrøm og tittelrollene i Erasmus Montanus, Peer Gynt og Brand i tillegg til et gjestespill ved Det norske teatret i 1961, der han spilte mot foreldrene i Lang dags ferd mot natt av Eugene O’Neill.

Maurstad var sjef ved Oslo Nye Teater i ti år fra 1967, der han reetablerte teateret som komedieteater. Han ledet også Nationaltheatret fra 1978 til 1986. På Nationaltheatret sa han opp åtte skuespillere, noe som førte til streik. Han var frilanser fra 1986 og langt ut i det som ellers regnes som pensjonsalder.

 Filmografi 

 : Fant – En gutt
 : Trysil-Knut – Skolegutt
 : Kranes konditori – Jørgen Stordal
 : Andrine og Kjell – Kjell
 : Cirkus Fandango – Jannik
 : Hjem går vi ikke – Einar
 : Line – Jacob
 : Kalde spor – Oddmund
 1962: En handelsreisendes død (TV) – Biff
 1962: Gengangere (TV) – Osvald
 : Om Tilla – Ivar
 1965: Frydenberg (TV) – Frydenberg
 : Svarte palmekroner (orig. ) – Lassen, sjømannsprest
 : Hennes meget kongelige høyhet – Georg Stander
 : Song of Norway – Edvard Grieg
 1973: Ett köpmanshus i skärgården (svensk miniserie) – Holt
 : Flåklypa Grand Prix – Ludvig (stemme)
 1978: Den Stundesløse (TV) – Oldfux
 1983: Spionskipet (orig. , britisk miniserie) – Dr. Bjørnson
 1985: Kappløpet mot Sydpolen - Scott vs Amundsen (orig. , britisk miniserie) – Hjalmar Johansen
 : Peer Gynt – Peer Gynt
 : Etter Rubicon – Carl Berntsen
 : Skjønnheten og udyret (orig. ) – Lymiere (stemme)
 : Et amerikansk eventyr 2 - Fivel i ville vesten (orig. ) – Wylie Burp (stemme)
 : Tom & Jerry setter byen på hodet (orig. ) – Listulf (stemme)
 : Det var en gang (stemme)
 : Asterix erobrer Amerika (orig. ) – Julius Cæsar, Fortelleren (stemmer)
 : Jakten på nyresteinen – Bamsen (stemme)
 : Solan, Ludvig og Gurin med reverompa – Ludvig (stemme)
 1998–1999: Hotel Cæsar (TV-serie) – Georg Anker-Hansen
 : Hundehotellet (orig. ) (stemme)
 2001: Olsenbanden jr. – Første kupp (TV-serie) – Lærer Krogh
 : Småspioner 2 - Operasjon Drømmeøya (orig. ) (stemme)
 : Olsenbanden jr. på rocker’n – Kringkastingssjefen
 2007: Størst av alt – Anders Røst
 : Blåfjell 2: Jakten på det magiske horn – Mosetussen
 : Solan og Ludvig – Jul i Flåklypa – Forteller (stemme)

 Teater (utvalg) 
miniatyr|Toralv Maurstad på scenen i Måne for livets stebarn på Centralteatret, 2008.
 1968: Cabaret – The Emcee
 2005: Vente på Godot – Vladimir
 2007: Krapps siste spole (Samuel Beckett) – Krapp
 2018: Peer Gynt (Det Norske Teatret) – Den gamle Peer Gynt

 Diskografi/lydbøker 
 Grieg: Peer Gynt • Sigurd Jorsalfar (1987), med Barbara Bonney, Marianne Eklöf, Kjell Magnus Sandve, Urban Malmberg, Wenche Foss, Göteborg Symfoniorkester og kor & Neeme Järvi
 Concerto Piccolo op. 77/Songs/Feberdigte op. 13/Holbergsilhouetter op. 39 (1990), med Sverre Jordan, Kari Løvaas, Jens Harald Bratlie, Bergen filharmoniske orkester og Karsten Andersen 
 Jolasong (2013), med Rune Alver
 Kjente jeg deg? (2014), med Amund Maarud & Wenche Medbøe
 God jul fra Toralv Maurstad og Kai Robert! (2017), med Kai Robert Johansen
 Cabaret (1968), med Wenche Foss & Georg Richter
 ABC Records/Polydor: Song of Norway – Original Motion Picture Soundtrack (1971)
 Ja til EF-aksjonen: 14 tolker for fred (1972)
 Flåklypa Grand Prix: Flåklypa Grand Prix (1975)
 Frode Thingnæs og Den norske Operas Orkester: Flåklypaballetten (1984)
 The Walt Disney Company: Skjønnheten og udyret (1992)
 Kjell Aukrust: Gurin med reverompa (1994)
 Kjell Aukrust: Simen (1995)
 Walt Disney Records: Walt Disney Records presenterer Classics 1 (1995)
 Patrick Süskind, oversatt av Tom Rønnow: Parfymen – historien om en morder (1998)
 Universal Music: Solan, Ludvig og Gurin med reverompa (1998)
 Henrik Ibsen: Et dukkehjem (2000)
 Edvard Grieg: Göteborg Symfoniker & Neeme Järvi: Grieg: Complete Music With Orchestra (2002)
 Kjell Aukrust: Ludvigs jul (2002)
 Lars Saabye Christensen: Hjælpemannen (2005)
 Kjell Aukrust: Je og'n Solan (2006)
 Henrik Ibsen: Når vi døde våkner (2006)
 Decca: Musique classique pour les enfants, Vol. 4: Sorcieres, Magiciens, Trolls et Lutins (2007)
 Kjell Aukrust: Hilsen Solan og Nystumoen (2007)
 Kjell Aukrust: Vinter og jul med Kjell Aukrust (2007)
 John Steinbeck: Perlen (2008)
 Kjell Aukrust: Bonden (2009)
 Kjell Aukrust: Slipp ham inn! (2009)
 Kjell Aukrust: Bror min (2010)
 Kjell Aukrust: Alvdalstrilogien (2010)
 Kjell Aukrust: Lykkelig er den (2011)
 Kjell Aukrust: Erindringer – Slipp ham inn og Lykkelig er den (2011)
 Barneselskapet: Blåfjell 2: Jakten på det magiske horn (2011) sangene og musikken fra filmen
 Edvard Grieg: Best of Grieg (2014)
 John i Overføring (2017/2018)

 Bibliografi 




 Utmerkelser 
 1962 – Aamot-statuetten
 1962–1963 – Teaterkritikerprisen
 1999 – Amandaprisen ærespris
 2005 – Heddaprisen ærespris i 2005, mottok han og Espen Skjønberg for sin innsats i Becketts Vente på Godot ved Nationaltheatret.
 2006 – Anders Jahres kulturpris
 2007 – kommandør av St. Olavs Orden
 2008 – Leif Justers ærespris
 2015 – 2015 var Maurstad hedersgjest ved den 11. Kosmorama Trondheim internasjonale filmfestival
 2015 – Oslo bys kulturpris
 2017 – Heddaprisen for beste mannlige medspiller for rollen som John i stykket Overføring, regissert av Tyra Tønnessen og basert på en tekst av Marit Råbu. Stykket ble oppført på Det Norske Teatret, i samarbeid med Nationaltheatret.

 Se også 
 Liste over kjente elever ved Firda videregående skole

 Referanser 

 Eksterne lenker 

 Minneside for Toralv Maurst (Jølstad begravelsesbyrå)


Kategori:Norske teatersjefer
Kategori:Amandakomiteens Ærespris
Kategori:Vinnere av Heddaprisen
Kategori:Kommandører av St. Olavs Orden
Kategori:Norske skuespillere
Kategori:Personer fra Oslo
Kategori:Norske teaterfolk
Kategori:Skuespillere ved Nationaltheatret
Kategori:Maurstad (slekt)
Kategori:Alumni fra Firda videregående skole
Kategori:Begravelser på statens bekostning